Pierre Berchem

De Pierre Berchem, gebuer de 16. Dezember 1929 an der Stad Lëtzebuerg, a gestuerwen den 1. Mee 2019 zu KrautemDoudesannonce am Luxemburger Wort vum 21. Mee 2019, war e lëtzebuergesche Moler a Sculpteur.

Hie koum aus enger Kënschtlerfamill, säi Papp de Leo Berchem war Schrëftsteller a Folklorist, säi Grousspapp den Antoine Jans, e bekannte Parzeläinsmoler.

Säi Secondaire hat hien an der Handwierkerschoul zu Lëtzebuerg gemaach, wou hie beim Professer Jean-Pierre Calteux Molerei geléiert huet. Duerno goung hien op d'Académie des Beaux Arts vu Léck, wou hie beim Professer Marceau Gillard Skulptur studéiert huet. Hien huet och zu Paräis am Atelier vum André Del Debbio geschafft.


 Wierker 
 Relief am Stee vum Monument aux morts zu Clausen (1950)
 Relief am Stee vum Monuments aux morts am Neiduerf (1952)
 Pietà am Stee vum Monument aux morts bei der Kierch um Lampertsbierg (1954)
 Relief am Stee vum Monument aux morts zu Gaasperech (1956)
 Relief am Stee vum Monument aux morts zu Bëttel (1959)
 Medaillon vum Laurent Menager
 Medaillon vum Batty Weber op der Batty-Weber-Stèle zu Rëmeleng
 Medaillon vum Nik Welter

Senger Wierker fënnt een am Nationalmusée fir Geschicht a Konscht zu Lëtzebuerg.

 Ausstellungen 
 Lëtzebuerg
 München
 Paräis

 Gielchen 

 Chevalier vum Ordre de Mérite du Grand-Duché de Luxembourg (Promotioun 1976)Des personnalités de la vie culturelle et artistique à l’honneur - Remise de décorations à la Bibliothèque nationale am Luxemburger Wort vum 25. Juni 1976 op der Säit 10 op eluxemburgensia.lu

 Literatur 
 Berchem, P., Pierre Berchem - sculptures - dessins - peintures. Luxembourg: Saint-Paul, 2009 ISBN 978-2-87996-612-0

 Quell 
Anthologie des Arts au Luxembourg, Éditions Borschette, 1992
Henri Hanlet in Revue 19-05-1973

 Um Spaweck 

Kategorie:Lëtzebuergesch Moler
Kategorie:Lëtzebuergesch Sculpteuren
Kategorie:Gebuer 1929
Kategorie:Gestuerwen 2019
Kategorie:Chevalier de l'Ordre de Mérite du Grand-Duché de Luxembourg